CELEX: 62022CN0155
Language: hu
Date: 2022-03-03 00:00:00
Title: C-155/22. sz. ügy: A Landesverwaltungsgericht Niederösterreich (Ausztria) által 2022. március 3-án benyújtott előzetes döntéshozatal iránti kérelem – RE kontra Bezirkshauptmannschaft Lilienfeld

2022.6.7.   
            
            
               HU
            
            
               Az Európai Unió Hivatalos Lapja
            
            
               C 222/12
            
         
      A Landesverwaltungsgericht Niederösterreich (Ausztria) által 2022. március 3-án benyújtott előzetes döntéshozatal iránti kérelem – RE kontra Bezirkshauptmannschaft Lilienfeld
      (C-155/22. sz. ügy)
      (2022/C 222/21)
      Az eljárás nyelve: német
      
         A kérdést előterjesztő bíróság
      
      Landesverwaltungsgericht Niederösterreich
      
         Az alapeljárás felei
      
      
         Felperes: RE
      
         Alperes: Bezirkshauptmannschaft Lilienfeld
      
         Az eljárásban részt vevő további fél: Arbeitsinspektorat NÖ Wald- und Mostviertel
      
         Az előzetes döntéshozatalra előterjesztett kérdések
      
      Úgy kell-e értelmezni az uniós jogot, hogy azzal összeegyeztethető egy olyan nemzeti rendelkezés, amely a valamely fuvarozási vállalkozásért büntetőjogi felelősséggel tartozó személy számára lehetővé teszi, hogy a gépjárművezetők vezetési és pihenési idejére vonatkozó közösségi jogszabályok nagyon súlyos megsértéséért fennálló felelősségét közös megegyezéssel átruházza valamely természetes személyre, ha ezen átruházás révén elmarad a jó hírnév 1071/2009/EK rendelet (1) értelmében vett vizsgálata, amelyet a nemzeti jogszabályok csak a szabálysértési felelősséggel tartozó, átruházó személy szankcionálása esetére irányoznak elő?
      
         (1)  A közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről szóló, 2009. október 21-i 1071/2009/EK európai parlamenti és tanácsi rendelet (HL 2009. L 300., 51. o.).